ประกาศจังหวัดสมุทรสาครประกาศจังหวัดสมุทรสาครเรื่องกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศ อาศัยอำนาจตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พ.ศ. ๒๕๕๙เพื่อเป็นการป้องกันอันตรายและแก้ไขปัญหาความเดือดร้อนความเสียหายที่จะเกิดขึ้นแก่ชุมชน ประชาชน และอากาศยานจากการจุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศจังหวัดสมุทรสาครโดยความเห็นชอบของคณะกรมการจังหวัดสมุทรสาครและสภาวัฒนธรรมจังหวัดสมุทรสาครจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศดังนี้๑.นอกจากการจุดและปล่อยในงานของจังหวัดหรืออำเภอจัดให้มีขึ้นเองห้ามมิให้ผู้ใดจุดและปล่อยหรือกระทำการอย่างใด เพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.กำหนดระยะเวลาในการจุดและปล่อยฯต้องเป็นไปตามหลักเกณฑ์ดังนี้๒.๑ให้กระทำได้ตามขนบธรรมเนียม วัฒนธรรมประเพณีแห่งท้องถิ่นตามความเหมาะสมโดยให้จุดและปล่อยในช่วงเวลา ๐๙.๐๐ นาฬิกาถึงเวลา ๑๗.๐๐ นาฬิกา๒.๒ห้ามจุดและปล่อยในขณะที่มีอากาศยานบินผ่านสถานที่จุดและปล่อย๒.๓ห้ามจุดและปล่อยบั้งไฟ ตะไล หรือวัตถุอื่นใดที่คล้ายคลึงกันกรณีหากมีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัด หรือในพื้นที่จังหวัดใกล้เคียงโดยทางเครื่องบินพระที่นั่ง โดยให้งดการจุดและปล่อยโดยเด็ดขาดและให้เลื่อนการจุดและปล่อยออกไปตามที่นายอำเภอเห็นสมควร๓.ชนิด ขนาด และจำนวน๓.๑บั้งไฟและตะไลที่ใช้ในการจุดและปล่อยต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ๓.๒ขนาดเส้นผ่าศูนย์กลางของตะไลต้องมีขนาดไม่เกิน ๓๐ เซนติเมตร๓.๓จำนวนการจุดและปล่อยตะไลต่อ ๑ สถานที่ใน ๑ วัน หรือใน ๑ เวลา ไม่เกิน ๑๐๐ อัน๓.๔ให้งดอนุญาตให้จุดและปล่อยบั้งไฟ ตะไลหรือวัตถุอื่นใดที่คล้ายคลึงกันที่สามารถขึ้นไปสูงถึงระดับเพดานบินของอากาศยานโดยเด็ดขาด๓.๕บั้งไฟ ตะไล หรือวัตถุอื่นใดที่คล้ายคลึงกันที่จะอนุญาตให้จุดปล่อยขึ้นไปสู่อากาศจะต้องมีหลักฐานการได้รับอนุญาตให้สั่งนำเข้า ทำหรือค้า ซึ่งดอกไม้เพลิงมาประกอบการอนุญาตให้จุดและปล่อย๔.สถานที่จุดและปล่อยฯต้องเป็นไปตามหลักเกณฑ์ดังนี้๔.๑ห้ามมีการจุดและปล่อยโดยเด็ดขาดในพื้นที่เฝ้าระวังพิเศษระดับ ๑ (พื้นที่สีแดง) คือบริเวณแนวขึ้น- ลง สนามบิน ที่อยู่ห่างจากทางขึ้น - ลงของเครื่องบิน ห่างข้างละ ๔.๖ กิโลเมตร เป็นระยะทางยาว๑๘.๕ กิโลเมตร จากหัวทางวิ่งทั้ง ๒ ด้าน โดยเด็ดขาด๔.๒ต้องห่างจากปั๊มน้ำมันหรือสถานที่ที่มีวัตถุไวไฟซึ่งเสี่ยงต่อการเกิดเพลิงไหม้ไม่น้อยกว่า ๑ กิโลเมตร๔.๓สถานที่ของการจุด ปล่อย และรัศมีการตกต้องไม่อยู่ในบริเวณที่เสี่ยงต่อการเกิดอัคคีภัย สายไฟ คลังน้ำมัน ชุมชนสถานที่สำคัญต่าง ๆ๔.๔พื้นที่อื่นให้กระทำได้เมื่อได้รับอนุญาตจากนายอำเภอท้องที่โดยให้นายอำเภอระบุพื้นที่การจุดปล่อยให้ชัดเจนถึงขอบปริมณฑลในการอนุญาตให้จุดและปล่อย๕.มาตรการในการป้องกันมิให้มีการเล่นการพนัน๕.๑ห้ามจัดให้มีการพนันขันต่อในการจุดและปล่อยบั้งไฟ หรือตะไลหรือวัตถุอื่นใดที่คล้ายคลึงกัน๕.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาการขึ้นลง หรือความสูงต่ำของบั้งไฟตะไล หรือวัตถุ อื่นใดที่คล้ายคลึงกันหรือกระทำการอื่นใดอันเป็นข้อชี้ขาดให้แพ้ชนะกัน๕.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย๖.๒ให้ผู้รับอนุญาตนำเลขที่ใบอนุญาตกำกับบั้งไฟ ตะไล หรือวัตถุอื่นใดที่คล้ายคลึงกัน แล้วแต่กรณีไปเขียนหรือแสดงไว้บนบั้งไฟ ตะไล หรือวัตถุอื่นใดที่คล้ายคลึงกันในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟ ตะไล หรือวัตถุอื่นใดที่คล้ายคลึงกันได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๖.๓ฐานสำหรับจุดบั้งไฟ ต้องมีความชันหรือความลาดเอียง ๘๐ ถึง ๘๕องศาโดยฐานจุดและปล่อยต้องไม่หันหัวบั้งไฟไปในทิศทางเส้นทางการบิน๖.๔ห้ามมิให้ผู้ใดจำหน่ายบั้งไฟ ตะไล หรือวัตถุอื่นใดที่คล้ายคลึงกัน ในวัด โรงเรียน ทางสาธารณะเว้นแต่ได้รับอนุญาตถูกต้องตามกฎหมาย๖.๕ให้ผู้รับอนุญาตฯ ต้องจัดให้มีผู้ประสานงานการจุดและปล่อยบั้งไฟ ตะไลหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบิน (ถ้ามีในพื้นที่) ก่อนการจุดและปล่อยในวันเวลาที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อย๖.๖ผู้ได้รับอนุญาตฯ ต้องจัดให้มีการเฝ้าระวัง ป้องกันรักษาความปลอดภัยเกี่ยวกับอัคคีภัยหรือความเสียหายใด ๆอันอาจจะเกิดขึ้นได้จากการจุดและปล่อยฯตามสมควรและเหมาะสมโดยให้ผู้เข้าชมอยู่ห่างจากฐานจุดและปล่อยตะไลไม่น้อยกว่า ๕๐เมตร๖.๗ผู้ได้รับอนุญาตฯ ต้องจัดให้มีการเฝ้าระวัง ป้องกัน รักษาความปลอดภัยเกี่ยวกับอัคคีภัยหรือความเสียหายใดๆ อันอาจจะเกิดขึ้นได้จากการจุดและปล่อยฯตามสมควรและเหมาะสมโดยให้ผู้เข้าชมอยู่ห่างจากฐานจุดและปล่อยบั้งไฟไม่น้อยกว่า ๑๐๐เมตร๖.๘การจุดและปล่อยบั้งไฟ ตะไล หรือวัตถุอื่นใดที่คล้ายคลึงกัน ต้องขออนุญาตล่วงหน้าก่อนวันจุดและปล่อยไม่น้อยกว่า๑๕ วัน๗.ผู้ได้รับอนุญาตฯตามประกาศนี้ ไม่ถือเป็นเหตุพ้นผิด หากการจุดและปล่อยบั้งไฟตะไลหรือวัตถุอื่นใดที่คล้ายคลึงกัน ก่อให้เกิดความเสียหายแก่อากาศยาน ชุมชนหรือประชาชน๘.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๑พฤศจิกายน พ.ศ. ๒๕๕๙อำพล อังคภากรณ์กุลรองผู้ว่าราชการจังหวัดรักษาราชการแทนผู้ว่าราชการจังหวัดสมุทรสาครปริยานุช/จัดทำ๒๑ พฤศจิกายน๒๕๕๙วิศนี/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๕๘ ง/หน้า ๓๗/๑๔ พฤศจิกายน ๒๕๕๙